10. Høringssvar til Midttrafiks Budget 2025 (Åben)
Tidl. politisk behandling
Forventet sagsgang
TM-U, ØK, BY
Lovgrundlag
Lov om trafikselskaber
SAGENS INDHOLD
Byrådet skal i denne sag tage stilling til Midttrafiks budgetforslag for 2025 vedrørende 
kollektiv trafik i [adresse].
Budgetforslaget for 2025 har opmærksomhedspunkter om stadigt stigende administrationsudgifter og 
budgetudsving.
Midttrafik har fremsendt forslag til Favrskov kommunes budget til kollektiv trafik for 2025 til politisk høring. 
Svarfrist for høringssvar er 31. oktober 2024, hvorefter ændringerne vil indgå i Midttrafiks endelige 
behandling af budgettet på bestyrelsesmøde i december 2024.
Forvaltningen har i høringssvaret angivet bemærkninger til budgetprocessen forud for behandling af 
budgetforslaget.
I det foreliggende budgetforslag for 2025 er tidligere besparelser fra 2024 indregnet med helårseffekt. 
Besparelserne har baggrund i tidligere byrådsbeslutning fra februar 2023 om at skabe balance i økonomien 
på området. Midttrafiks budgetforslag for 2025 fremgår af tabellen nedenfor, vist i forhold til budget 2024. 
Midttrafiks forslag til budget 2025
[adresse]
Midttrafik, opdateret 
budget 2024 (2024-
priser), beløb i mio. 
kr.
Midttrafik 
budgetforslag 
2025 
(2025-priser), beløb i 
mio. kr.
Offentlig rutebaseret buskørsel, inkl. 
skolebusruter
21,35
19,99
Flexbus
0,12
0,10
Handicapkørsel
1,66
2,20
Kommunal 
kørsel 
og 
siddende 
patientbefordring*
9,09
10,06
Flextur
0,94
0,60
Flextur Ung
0
0
Plustur
0,15
0,16
Administration
NOP (Ny Optimerings Platform)
0,10
0
Administration, buskørsel, Rejsekort, 
billetkontrol, Bus IT og tj. pension
1,61
1,79
Administration, 
Flextrafik 
(Flextur, 
[adresse], Flexbus)
0,47
0,42
[adresse]: EMN-2024-01466
Dok-ID: 3750030
Sagsbehandler: cbra
Byråd
29. oktober 2024  19:00
Administration, handicap, kommunal 
kørsel og siddende patientbefordring*
0,79
0,95
Letbanesekretariatet
0,05
0,05
Samlede udgifter
36,33
36,32
Busindtægter
-4,12
-4,84
I alt nettoudgifter
[adresse]
31,48
 *Lægekørsel, genoptræningskørsel og kørsel med elever med særlige behov.
Det opdaterede budget for 2024 samt budgetforslaget for 2025 vedhæftes som bilag.
VURDERING
Som følge af de tidligere besluttede tilpasninger til køreplanen for 2024/25 (K24), falder udgifterne med 
1,36 mio. kr. i 2025. Tilpasningerne påvirker i 2025-budgettet med helårseffekt og skyldes primært 
nedlæggelsen af rute 111. Som imødegåelse heraf blev rute 115 udvidet på udvalgte ture.
Det bemærkes også, at Midttrafik forventer en forøgelse af Favrskov Kommunes andel af busindtægter på 
0,7 mio. kr. 
Det bemærkes endvidere, at udgifterne til administration fortsat er stigende for buskørslen samt for 
handicap- og kommunal kørsel. Høringssvaret indeholder derfor bemærkning om, at på trods af lavere 
udgifter til buskørsel, stiger administrationsudgifterne. På den baggrund vurderes det ikke at kunne 
retfærdiggøre, at administrationsudgifterne stiger med 0,2 mio. kr. Derfor ønsker Favrskov Kommune, at 
Midttrafik undersøger mulighederne for at reducere udgifterne til administration.
Udsvingene i budgetlægningen fra år til år har baggrund i, at udgifterne afhænger af forskellige forhold, der 
kan være svære at forudsige. Bilag 5 behandler to nøglebegreber; byrdefordeling samt indtægtsfordeling, 
som begge medvirker til udsvingene i budgetlægningen.
Teknik og Miljø vurderer på baggrund af det foreliggende budgetforslag for 2025 fra Midttrafik, at der er 
balance i [adresse] økonomi på området fra 2025 og frem.
Nedenfor er budgetforslag 2025 kommenteret nærmere, fordelt på de enkelte driftsområder.
ØKONOMI
Forudsætningerne for budgettet og forklaringer på afvigelser mellem budget 2024 og budgetforslag 2025 
er yderligere beskrevet i Midttrafiks budgetforslag, der er vedlagt som bilag. Det bemærkes, at de angivne 
tal for 2024 opgives i 2024-priser, mens 2025-budgettet opgives i 2025-prisniveau.
Buskørsel
Operatørudgifterne i budgetforslaget for 2025 angives til 20,0 mio. kr. mod 21,4 mio. kr. i det opdaterede 
budget for 2024. Det betyder et fald på 1,4 mio. kr. Faldet skal ses i forhold til de tidligere besluttede 
tilpasninger fx nedlæggelsen af rute 111, som i 2025 påvirker med helårs-effekt. 
Det fremgår også af budgetforslaget, at billetindtægterne forventes at stige med 0,7 mio. kr. Det skyldes 
dels et stigende passagerantal, samtidig med at Midttrafik nu anvender en ny indtægtsfordelingsmodel, 
som er gunstigere for Favrskov Kommune end tidligere. 
Flextrafik
Der ses en let faldende tendens fra 2024 til Midttrafiks forventning for 2025 i tabellen på side 1 vedrørende 
Flextur, Flexbus og [adresse]. Midttrafik er blevet forholdt dette og oplyser, at 2024 ser ud til at være let 
overbudgetteret. Derfor er der en forventning om et let faldende budget for 2025. Midttrafiks forventning for 
Budget 2024 var, at harmoniseringen af Flextrafik ville påvirke især Flextur i opadgående retning.
Budgettet for 2024 tog udgangspunkt i 12.600 ture som på nuværende tidspunkt er udnyttet med 5.000 
ture, svarende til 40%. Teknik og Miljø vil følge udviklingen tæt, da ønsket er en stærk sammenhængskraft 
i den kollektive trafik i [adresse]. 
For tilbuddene Flextur, Flexbus og [adresse] forventer Midttrafik et fald på 0,3 mio. kr. i budgetforslaget for 
2025.
Handicapkørsel og kommunalbefordring
Midttrafik forventer, at handicapkørslen i 2025 ligger på 2,2 mio. kr., hvilket er en stigning på 0,5 mio. kr. i 
forhold til 2024. 
Kommunal kørsel
Kommunal kørsel og patientbefordring forventes i 2025 at koste 10,1 mio. kr. mod 9,1 mio. kr. i 2024. 
Sekretariatet i Børn og Kultur, som forvalter dette driftsområde, bemærker, at stigningen på 1 mio. kr. 
skyldes opstart af et nyt specialtilbud, som afføder en øget kørselsmængde.
Administration
Det bemærkes, at udgifterne til administration udgør en væsentlig andel af udgifterne til den kollektive trafik. 
Administrationsudgifterne udgør i budgetforslaget for 2025 samlet set 3,2 mio. kr., hvilket er en stigning på 
0,2 mio. kr. i forhold til det opdaterede budget for 2024. Dette bemærkes i høringssvaret til budgetforslaget.
INDDRAGELSE
Budgetforslaget for 2025 blev 27. juni 2024 sendt i høring hos Handicaprådet og Ældrerådet med frist for 
afgivelse af høringssvar 9. august 2024.
Handicaprådets høringssvar giver ikke anledning til bemærkninger, men vedhæftes som bilag.
Ældrerådets høringssvar tager afsæt i Flextrafik, men bemærker også de stigende administrationsudgifter. 
Høringssvaret vedhæftes som bilag.
INDSTILLING
Direktøren for Teknik og Miljø indstiller til Byrådet:
1.
At udkast til høringssvar til Midttrafiks budgetforslag for 2025 godkendes.
BESLUTNING
Teknik- og Miljøudvalget, 2. oktober 2024:
Fraværende: Jonas Winther
Indstilles godkendt. 
Økonomiudvalget, 22. oktober 2024:
Fraværende: Ingen
Indstilles godkendt. 
Byrådet, 29. oktober 2024:
Fraværende: Gitte Schou, Freddy Steffensen
Godkendt.
Bilag

Budgetforslag 2025 Midttrafik_juni 2024 (3749522)

Høringssvar til Midttrafiks budgetforslag for 2025 (3753080)

Høringssvar fra Ældrerådet af 5. juli 2024 (3749523)

Høringssvar_Handicaprådet_Midttrafik 2025. (3756063)

Forklaring vedr. nøglebegreber i budgetlægning Midttrafik (3771171)
